אתר הבית » מידע תיירותי » חדשות בתיירות » חדשות טכנולוגיה בתיירות » חלום הטיסה העל-קולית מתקרב בבום!
זוכרים את המותג מטוסי קונקורד? המטוסים הצרפתים- אנגלים שטסו מעל מהירות הקול בין שנות ה- 70 עד בערך שנות ה- 2000? אז הנה דור ההמשך נולד..
חברת סטארט- אפ Boom Technology חשפה בימים האחרונים את פיתוחה האחרון- מטוס נוסעים על-קולי. האבטיפוס הוא מטוס בעל 40 מושבים הנע מעל למהירות 1 מאך ובשיאו 2.2 מאך, כלומר מעל למהירות הקול. החברה מבטיחה טיסה בין ניו יורק ללונדון ב3 וחצי שעות, בהחלט נשמע אטרקטיבי.
בום היא חברת סטארט אפ שהוקמה על ידי בלייק שול (Blake Scholl), טייס לשעבר וכיום יזם. החברה מונה כיום 11 אנשים רובם מדנבר, ארצות הברית. שישה מהם טייסים לשעבר בחיל האוויר האמריקאי והשאר יוצאי נאס”א.
בימים האחרונים, התקיימה מסיבת עיתונאים שבה פרסמה הסטארט אפ בום שרטוטים והדמיות מחשב של המטוס העל קולי שפיתחה. לאחר מסיבת העיתונאים חלה התפתחות מעניינת, הצטרף משקיע רציני לפרויקט- קבוצת וירג’ין (Virgin) של ריצ’רד ברנסון, שהשקיעה כ-2 מיליארד דולרים על מנת לייצר כבר עכשיו 10 מטוסים. כמו כן נמסר מהחברה שישנו משקיע נוסף מאירופה ששמו חסוי המשקיע בעוד 15 מטוסים כ3 מיליון דולרים. השקעות אלה מהוות פלטפורמה מעולה לסטארט- אפ בום ומהחברה נמסר כי אם הכול ילך חלק ולפי התכנונים, בעוד כשלוש שנים נוכל כבר לרכוש כרטיס ניו-יורק לונדון במטוס על- קולי.
תחום המטוסים העל קוליים הוא לא רק סטארט אפ של בום אלא מגמה נפוצה בימים אלה בקרב חברות התעופה כמו בואינג ולוקהייד מרטין שמפתחות גם הן מטוסים על קוליים בשיתוף עם נאס”א. גם ענקית המטוסים מאירופה אירבאס עובדת על פרויקט דומה. לא ברור מי ינצח בתחרות החברה הראשונה שתחזיר את המטוס העל קולי לעניינים מה שבטוח שבשנים הקרובות נוכל ליהנות מאופציית הטיסות העל קוליות, דבר חשוב מאוד לאלה מאתנו שמתניידים כדרך קבע במטוסים ולאלה שפשוט רוצים להגיע מהר יותר ליעד.
כמובן שלגבי מחירי הכרטיסים לא נמסר שום מידע מהחברה. אם נסתמך על ניסיון קודם של הטיסות במטוסי קונקורד עלות הכרטיסים הייתה יקרה מאוד עקב יוקר התחזוקה של המטוסים, נחכה ונצפה למחירים הגיוניים, בכול זאת יש לזכור, כי כאשר מטוסי הקונקורד טסו לא התקיימו עדיין טיסות ה- Low – Cost…..